Datasets:
jed351
/
cantonese-wikipedia

Dataset card Data Studio Files Community
text
stringlengths
1
30.3k
《呃Like派出所》（Girls' Talk: Go Out）係香港電視娛樂製作嘅清談節目，Girls' Talk系列之一，2017年4月7號開始逢禮拜五23:15-23:30喺ViuTV播，之後改過幾次播放時段，最新播放時段係逢禮拜五深夜（禮拜六凌晨）00:15-00:30，播到2019年4月26號節目主持會結伴出發去搵最新嘅周末活動，包括運動、露營、新興玩樂場所、特色住宿同埋特色餐廳，又教人自拍最好嘅擺位同角度去「呃like」主持陣容來自ViuTV Girls' Talk節目嘅班底，主持呢個環節嘅包括：馮寶欣、岑樂怡、劉凱怡、羅伊婷、黃可盈、練美娟、樊沛珈、陳俞希、陳韻行、許家媛、李蔓瑩、蕭鎧兒、羅彩玲、余逸思、胡希文、Asha Cuthbert，同埋男主持Artem Ansheles、李建邦，有啲分集會邀請嘉賓做外景主持。
仙女座α（Alpha Andromedae）係喺仙女座入面最光嗰粒恆星，同地球距離97光年，視星等2.06。
《遙遠的她AMOUR》係香港歌手張學友第二張粵語專輯，唱片製作人係歐丁玉，由寶麗金唱片公司製作，喺1986年1月5號出唱片反應由於第一張專輯《Smile》喺香港大熱，令寶麗金唱片公司想栽培張學友，並將佢定位為公司內嘅主力主打新人，無論喺佢宣傳力度定係佢歌曲質量方面都被公司重視，令唱片嘅錄製過程一帆風順，加上佢自身嘅功底，喺唱片推出後，即刻做咗熱門，樂迷反映強烈。唱片嘅銷量媲美佢第一張專輯《Smile》，呢張專輯嘅銷量有35萬張（七白金）專輯入面有好多當時大熱，後來成為經典粵語流行音樂。其中有《月半彎》、《遙遠的她》、《Amour》等。
華翠街休憩處，香港公園之一，遊樂場之一，喺華富邨華翠街，英文叫Wah Chui Street Sitting-out Area。行政上歸中西區。設施有緩跑徑、健身徑，以及緩跑徑、休憩處有長者健體設施。公園全日開放。
kkplus係間香港玩具店，門市開喺旺角朗豪坊，亦有經網站賣嘢；因一單於2022年5月23號發生，疑似用隻大型天線得得B公仔來碰瓷個事件而出澌名；有消息話嗰間舖頭於一年之內用同一招呃過四次錢，公司對此不置可否。
學習曲線（；）喺心理學等領域上係指一個數學模型，個模型用一條線描述一個學習者嘅表現隨住佢重複係噉做一樣工作嘅變化：個受試者家陣一路係噉做作業 formula_1 做一段時間，正常嚟講，隨住時間過去，受試者喺工作 formula_1 上嘅表現正常嚟講會愈嚟愈好（做得愈嚟愈熟手），所以條學習曲線嘅斜率 formula_5 大致上會係正數，並且去到某一個點因為受試者技術去到最高點而變平對學習曲線嘅研究源於組織心理學（I/O psychology；心理學同管理學交界領域，研究一個組織成員嘅心理過程以及呢啲心理過程點樣影響生產力）：喺 1936 年，有美國嘅航空工程專家喺度研究工人組裝飛機嗰陣嘅生產效率，並且提出所謂嘅「80% 學習曲線」諗法，指出喺航空工業當中，隨住一班工人愈做愈熟手，組裝飛機嘅成本平均會下降 20% 。學習曲線嘅概念及後喺認知科學同人因工程等嘅領域上都受到採用概論理論基礎學習曲線定義上就係一種用嚟模擬學習（learning）現象嘅數學模型：學習喺認知科學（cognitive science）領域上被定義為一個個體吸收知識、技能同行為嘅過程，包括咗獲取新知識、新技能或者新行為，又可以係改變舊有嘅知識、技能同行為學習嘅現象無處不在－例子有喺教育上，學生會隨老師嘅教導而學到知識同技能，而佢哋嘅某啲行為指標理應會隨住學習有所變化，例如一個學生學木工，如果佢真係學到嘢，噉佢應該會愈嚟愈識做，而佢知識技能嘅增長理論上會反映喺「做一件木工作業嘅速度」同「做木工作業嗰陣嘅犯錯率」等嘅變數上－即係話呢啲數值會隨時間而變化，所以學習嘅現象可以抽象化噉當做一條表現指標（Y 軸）隨時間（X 軸）改變嘅曲線，呢種曲線就係所謂嘅學習曲線表現指標喺廿一世紀嘅學習曲線研究上，「表現」呢家嘢可以用多種指標量度，包括... 等等主要用途除咗教育，學習曲線嘅概念仲喺以下領域上有用歧義學習曲線嘅正式學術定義係「表現隨時間變化嘅曲線」，不過一般日常英文當中「學習曲線」嘅意思可以有少少唔同：喺日常英文入面，「learning curve」好多時係指「表現需要隨時間變化嘅曲線」，例如英文入面話「steep learning curve」（險峻嘅學習曲線）通常係指某一樣工作嘅難度喺初期會提升得好快（例如一隻電子遊戲，設計到初期關卡嘅難度會快速提升），所以學習者焗住要喺初時學得好快。呢篇文當中使用嘅係學習曲線嘅正式定義單變量模型對數線性模型基本模型對數線性模型（log-linear model）係最基本嗰條學習曲線嘅數學模型，條式如下當中 formula_8 係完成下一件生產所需嘅時間或者成本（一個理論上會隨住學習而數值下降嘅指標）；formula_9 係總共生產咗嘅件數；formula_10 係指第一件產出花咗嘅時間或者成本；而 formula_11 呢個參數（formula_12）會主宰條線嘅斜率，反映個工人嘅學習率（learning rate）－formula_11 嘅數值細（即係接近 -1）反映個工人完成一件生產所需嘅時間成本會快速下降，表示個工人學得快，而相反 formula_11 數值大（接近 0）就表示嗰個工人學得慢，做極 formula_8 嘅數值都唔明顯跌對數線性模型試過俾人喺電子工程、化學工程同汽車工業等領域當中攞嚟模擬工人嘅生產力。一般嚟講，過往嘅經驗顯示咗，對數線性模型可以準確噉模擬工人對重複性嘅工作（例如係喺裝配線上組裝啲機械）嘅學習，喺對生產嘅計劃上有用群體線喺實際應用上，個體嘅學習曲線通常冇群體條線咁平滑：一個個體條學習曲線會有一啲隨機性嘅上落，可以想像成喺 formula_7 加個誤差值（error；formula_17）當中 formula_17 喺每個時間點數值都唔同，而如果將包含 formula_17 嘅呢個 formula_8 畫做一條隨 formula_9 改變嘅線，條線會有好多隨機性嘅上上落落，但整體偏跌而家想像搵一柞人返嚟，計佢哋喺某個時間點嘅群體 formula_8（formula_24）因為 formula_17 定義上係隨機性嘅，所以一大柞人喺某一個時間點嘅平均 formula_17（formula_31）會係 0，即係話即係話條群體線會冇嗮啲 formula_17，所以會係一條平滑嘅線進階版本對數線性模型仲有多個進階版本，包括<br&gt總括自然底數模型自然底數模型（exponential model）最基礎嗰條式如下當中 formula_69 係一個特定嘅常數，其餘數值嘅定義同對數線性模型一樣。自然底數模型仲有以下呢啲版本喺 formula_71 當中，formula_8 係指個工人嘅表現，以「formula_9 單位工作時間之後嘅產出量」做單位量度（formula_75 and formula_76）；呢條式有三個參數有學者指，formula_71 喺工人要做全新嘅工作（formula_87）嗰陣唔能夠準確噉模擬現實情況，所以提出咗恆定時間模型（constant time model）呢一條新嘅式喺 formula_89 當中，formula_91 表示工人初頭嘅表現（反映先前經驗），formula_92 代表工人學習結束去到嘅最大產量增長，formula_93 係花咗喺件工作上嘅時間總量（相當於 formula_71 入面嘅 formula_9）<br&gt總括雙曲模型雙曲模型（hyperbolic model）最基礎嗰條式如下喺呢條式入面，formula_77 係表現嘅最大可能值，formula_9 係正確產品嘅數量，而 formula_85 反映要達到理想表現所需嘅時間，所以 formula_8 反映咗個工人完全做啱件工作嘅比率－隨住時間過去，formula_102 理應會愈嚟愈接近 1（100%），即係話個工人完全做啱件工作嘅比率愈嚟愈接近 formula_77 呢個最大可能值雙曲模型亦可以加個參數 formula_83 代表個工人嘅經驗（睇返 formula_42）<br&gt總括進階模型多變量模型多變量模型（multivariate model）喺學習曲線研究上係指條曲線有多過一個自變數：單變量模型得一個自變數 formula_9，而好似 formula_38 同 formula_43 等都係數值由數據嗰度估計嘅參數；一個多變量模型會用多過一個自變數嚟預測應變數（表現 formula_8）嘅數值，基本嘅結構如下一個簡單例子（可以睇返 formula_7）類似噉嘅式喺經濟學研究上有試過俾人攞嚟成功噉模擬生產成本隨時間嘅變化遺忘模型遺忘模型（forgetting model）喺學習曲線研究上係指模擬遺忘過程嘅模型：人類嘅記憶系統具有遺忘功能，即係話會隨時間忘記一啲俾個系統評定為冇用嘅資訊同技能，所以好多時當個工人冇做嗰樣工作一段時間後，佢再做嗰樣工作嗰陣嘅表現會變到冇咁好；喺現實應用上，一個組織好少可會能夠永遠淨係做死同一樣工作，同一個員工可能會同時做幾樣工作，又或者係做某一樣工作期間因為人力資源上嘅需要而俾上頭安排去做第個崗位，做完先返去做佢原本個崗位（有一輪冇做原本嗰樣工作）。因為呢啲緣故，對學習曲線嘅研究就會考慮遺忘呢個因素，探討遺忘會點影響學習曲線嘅形狀。例如係以下嘅模型例：formula_8 係過咗 formula_93 咁多單位時間冇做之後，再做返原本嗰樣工作嗰陣嘅表現，formula_10 係一個參數，formula_5 反映記憶嘅穩定性（formula_129）－隨住時間過去（formula_93 數值上升），formula_131 變得愈嚟愈負，formula_8 嘅數值會慢慢噉下降，最後去到一個穩定嘅低水平應用遊戲設計遊戲設計（game design）係研究點樣設計遊戲嘅一個領域－包括圖板遊戲、紙牌遊戲以至電子遊戲等嘅設計冚唪唥都屬於遊戲設計嘅範疇。喺遊戲設計理論上有所謂嘅心流（psychological flow）概念，指出一隻遊戲如果要令玩家投入，其中一樣最重要嘅嘢係隻遊戲要切合玩家嘅技術：一般嚟講，一隻遊戲易得滯會搞到玩家悶，而難得滯就會搞到玩家冇癮；如果一隻遊戲難度永遠不變，隨住玩家玩得愈嚟愈熟手（學習），隻遊戲話咁快就會變得太容易，長遠嚟講難以令玩家持續投入，所以電子遊戲往往會愈玩愈難，例如單人遊戲入面後啲嘅關卡會難過前啲嗰啲，而 PvP 多人網上遊戲就往往會按玩家技術將玩家分級，並且俾玩家同技術相約嘅玩家對局。噉亦即係表示，遊戲設計師要考慮玩家會點樣隨時間玩到愈嚟愈熟手，並且用呢樣資訊思考隻遊戲嘅難度調控－有可能需要考慮玩家嘅學習曲線對於難度曲線嘅設計，遊戲設計業界有多種做法... 等等機械學習機械學習（machine learning，ML）係人工智能嘅一個子領域，專門研究點樣教電腦學習：機械學習演算法做嘅嘢係教電腦點樣運用讀取到嘅數據建立一個內部嘅數學模型，並且用個模型對未來作出預測；機械學習研究一般跟手就會用某啲指標量度個模型嘅表現，即係例如個程式用演算法同數據做完學習之後，睇吓個模型預測未來嗰陣有幾準。機械學習喺金融（用嚟教電腦預測股價）同醫療（用嚟教電腦做診斷）等領域上都相當有價值喺機械學習上，常見嘅做法好似下面嘅虛擬碼 建立一個數學模型，初始化將啲參數設做隨機數值 Foreach 數據庫入面嘅個 讀取個個案嘅數據 按讀到嘅數據調整個模型嘅參數機械學習上嘅學習曲線（又有叫訓練曲線；training curve）一般做法係，搵某啲指標做「個機械學習程式表現有幾好」嘅指標，例如係「個程式預測未來嗰陣，佢做嘅預測同實際數值之間嘅差距」（呢個數值係愈細愈理想），然後用呢啲指標做 Y 軸，總共讀取咗嘅個案數量做 X 軸。喺理想嘅情況下，隨住個機械學習程式見過愈嚟愈多嘅個案，佢會變到愈嚟愈叻擅長做預測，表現指標值會慢慢噉接近理想數值。如果條訓練曲線會慢慢趨近一個特定數值 formula_50，formula_8 → formula_50，就表示個機械學習嘅表現有上限。訓練曲線喺機械學習研究上可以用嚟比較唔同嘅機械學習演算法嘅功效，又或者係用嚟睇吓個模型用乜嘢參數值比較好等等。
鄉村學校，簡稱村校，係香港新界偏遠鄉村提供教育服務畀鄰近鄉村子弟嘅學校，大多數村校喺1950年代頭起好，令村入面適齡學童有基礎教育機會。大部分村校由民間開辦，由村民籌募經費同捐地用起學校，少部分由商會、同鄉會、宗教團體同個人形式辦學村校設施水平明顯低過近年起嘅學校校舍，好多只有幾個課室，早年有部分用複式教學，安排兩個或更多級別嘅學生喺同一個課室上堂。村校建築多數係有空地嘅平房，同大自然接近，師生人數比較少，關係比較密切1997年，全香港有103間鄉村學校，到2010年已經有83間停辦咗，入面40間係畀政府殺校。直到2014/15學年，仍然有20間村校營運緊史唔少村校前身為家塾，只畀村中同族子弟就學。
杜拿蘭（，，）係一個男足球員，佢嚟自法國南特，踢中場，喺2001年正式出道。
Angeac-Charente係法國嘅一個市鎮，位置喺沙藍特。
係北方海峽薩利希文入面嘅一隻字母。
Morsan係法國嘅一個市鎮，位置喺厄爾。
來龍站係中華人民共和國成都地鐵4號綫一個地下鐵站，喺龍泉驛區成洛大道，2017年6月2號啟用。
望德堂區係澳門其中一個內陸堂區，範圍係澳門半島中東部，面積0.64平方公里，人口大約33,400，係澳門半島五個堂區之中最細嘅一個地理位置望德堂區俾花地瑪堂區、聖安多尼堂區同大堂區包圍，其中三分之一嘅面積係東望洋山呢個區南部係商業區，東部、中部同北部都係住宅區。
將軍澳賽馬會診所，全名將軍澳賽馬會普通科門診診所，係香港一間公家普通科門診診所，晌新界將軍澳寶林北路99號地下，由香港賽馬會冠名贊助，同埋由醫院管理局負責管理。入面重附設有「將軍澳長者健康中心」。
《意外步出》（EPG用名：Manual For Survival；網站用名：Mayday Mayday Mayday）係香港無綫電視製作嘅真人騷節目，2022年6月23號到8月12號逢禮拜四、五22:30-23:00喺J2播，由梁諾妍、施焯日、杜穎珊、馮子亮主持。
肚餓（，Hunger），係動物嘅一種感受，引起肚餓嘅原因係肝嘅肝糖水平跌到低過某個值。呢種感覺係喺下丘腦產生，由肝同胃嘅感覺接受器感應。一般人可以超過卅日唔食嘢都唔會死，但係唔飲水就淨係維持到三日。
欒樹（；學名：'）；又叫黑葉樹或木欒；佢係無患子科欒屬嘅落葉喬木用途呢種植物既可以用嚟做庭院嘅觀景植物，又可以用嚟做細型器具嘅木材，甚至佢重可以做淨化環境嘅植物。佢嘅核可以用嚟榨工業油，而佢嘅花可以用嚟做藥，有清肝明目嘅功效。
大里區係臺灣臺中嘅一個市轄區。
木過山車（英文：wooden roller coaster）係指路軌用木造（但列車唔使一定用木造）嘅過山車。同鋼過山車比起嚟，木過山車通常都冇咁快：喺廿一世紀初，鋼呢種材料硬淨過木好多，能夠頂得順比較勁嘅力，所以鋼過山車路軌可以頂到嘅列車速度亦都高一截－响廿一世紀初，速度最高嘅鋼過山車閒閒哋可以去到成時速 150 公里咁快，而相比之下，木過山車嘅速度就頂嗮櫳去到時速 120 公里左右。
興安路可以係：
邵逸夫星（2899 Runrun Shaw），即係小行星2899，係太陽系小行星帶嘅一粒小行星，喺1964年10月8號發現呢粒星個名係紀念香港影視生意人邵逸夫。
廣佛河橫跨廣州芳村同佛山南海，其中葵蓬涌以西嘅河段係廣佛市界，南邊係廣州海龍圍，北邊屬佛山南海鹽步。廣佛河因溝通廣州芳村「母親河」花地河同佛山主要河流汾江河而得名。
久邇朝建（日文：くに あさたけ，）係日本舊皇族，朝融王二仔。響未皇籍脫離之前，尊稱朝建王經歷1940年，朝融王同妃知子女王嘅第六個細路（第二個仔，如果計埋佢個私生大家姐就係第七個細路）響久邇宮宮邸出世，七日之後改名叫朝建1947年，響駐日盟軍總司令指示下，朝建王皇籍脫離，降做平民，改名叫久邇朝建響學習院大學畢業之後，去到JSR股份公司做嘢。1969年，佢同櫻花彩色文具有限公司會長西村俊一大女櫻子結婚，分別有兩個仔女：大女桂子、大仔朝俊。後嚟，佢轉到華美達盛景酒店做嘢屋企老豆：朝融阿媽：知兄弟姐妹：大家姐無名氏（私生女）---二家姐正子---三家姐朝子---大佬邦昭王---四家姐通子---五家姐英子---老七朝建（佢自己）---細妹典子---細佬朝宏老婆：久邇櫻子
《英雄淚》係臺灣歌手王傑嘅第十張國語專輯同埋第十六張個人專輯，1992年7月3號開始發行。
候選人資格審查委員會（，簡稱資審會），係香港特別行政區政府負責審查同確認行政長官候選人、立法會議員候選人同選舉委員會委員候選人資格嘅機構，由行政長官委任一位主席、三位官守成員同三位非官守成員組成委員會嘅成立係配合2021年由全國人民代表大會通過嘅完善香港選舉制度嘅決定，落實「愛國者治港」嘅要求，確認所有候選人都係真誠擁護《香港特別行政區基本法》同埋效忠香港特別行政區政府成員任期由2022年9月19號開始：
《娛論潮》（MM730 - ENTrend talk）係香港MakerVille製作嘅綜藝節目，MM730系列之一，由馬騮搣同黃奕晨（Dixon）主持，2022年4月7號開始逢禮拜四19:30-20:00喺香港電視娛樂ViuTV播。節目會請嘉賓上去同主持傾下娛樂同潮流文化嘅話題。
《神鎗手》（英文：The Sniper），係2009年上畫嘅動作驚悚港產片，由任賢齊、黃曉明、陳冠希主演，套戲主要係探討警察內心之「好勝」心魔。林超賢執導。
古來氏（，）係喺伊斯蘭教信仰產生嗰陣佔據緊麥加嘅一個部落。
青藤（；學名：'），廣西地區嗌大青藤，係蓮葉桐科青藤屬嘅常綠藤本植物，而家喺中國廣東、海南、廣西、越南、泰國、柬埔寨、菲律賓、印尼，馬來西亞地區都搵到佢亦係華南常見嘅藤本植物。
（Celestial Palace 1），簡稱天宮一號，係中國第一個太空站。佢喺2011年9月到2018年4月兜地球運行，既係一個載人實驗室，亦係一個演示軌道嘅實驗台。喺發射之後頭兩年，試驗同太空船交會對接能力。
Roma Shane Ryan，係北愛爾蘭作家、詩人、填詞人。
比利時格蘭披治係一級方程式賽車喺比利時嘅其中一站比賽，而家個賽道7.004公里長，鬥44個圈，即係要行308.052公里。
港九培靈研經會係一個冇分宗派嘅華人基督教聚會，「培靈」係指「培養信徒靈性」，而培靈必須通過研讀《聖經》先至可以達成，透過資深講員深入講解，加深信徒對自己信仰嘅根基，回應社會需要，喺日常生活裏面實踐，了解點樣喺基督嘅樣式生活。每年8月都喺香港舉行，近年都係安排由8月1號至10號，一連十日喺九龍城浸信會舉行2022年由於仍然受到武漢肺炎香港疫情影響，培靈會以網上直播方式進行，不設現場聚會緣起港九培靈研經會，簡稱培靈會。第一屆培靈會響1927年7月喺廣州舉行，第二年8月伸延到香港。自此之後，喺呢段成立初期嘅時間裏面，培靈會每年7月先喺廣州舉行，8月再喺香港舉行。除咗第二次世界大戰時期曾經停辦過之外，每年都無間斷噉舉行。戰後復辦初期，培靈會先喺香港島舉行，再移師到九龍區，「港九培靈研經會」個名就係噉嚟概況港九培靈研經會每年8月1號至10號，一連十日喺九龍城浸信會舉行，每日三場唔同形式嘅講道，每堂各有一位講員令到信徒深入了解《聖經》2003年由於沙士關係，唔想太多人聚集喺同一個地方，就安排喺全香港各區嘅多間教會透過互聯網作同步直播。自此之後，每年都有多間教會作同步直播，之後直播安排更擴展到海外教會，包括澳門、新加坡、馬來西亞、澳洲、紐西蘭、美國同加拿大等地方，令到近年出席聚會嘅人次增長到每年超過25萬人。
銥（，英文）係元素一種，符號Ir，原子序號77，原子重量192.2173。佢密度22.56，溶點2716.15，沸點4701，熱容量有0.131，電負度有2.2。
竹園邨係香港一個公共屋邨項目，喺九龍黃大仙區北部嘅竹園，獅子山腳東南，可以細分做竹園南邨同竹園北邨兩條邨，廣義上可以包埋鵬程苑同盈福苑兩個居屋屋苑。
趙承熙（韓文：，英文：，）係一個美國人，佢2007年響維珍尼亞理工屠殺案，開槍殺咗32人而出名。最後自殺而死趙承熙原本係南韓人，佢係1984年出世。佢1992年9月成家移民美國屠殺2007年4月16號當地朝早7點3，佢響佢讀緊嘅維珍尼亞理工學院暨州立大學，首先開槍殺死一男一女，之後重用兩個鐘拍條片。然後去郵局寄畀電視台。去到9點9，佢去到一個上緊德文嘅課室，開槍殺人，全班死淨四個，然後自殺。
收數／追債乃落力驅使債仔還債之行為——種類繁多，有啲合法，有啲犯法。以此揾食嘅人叫做收數佬／收數婆／屎蟲，一般被認為屬於偏門類黑非法放數人／集團，例如大耳窿，好多時會自己處理哂全部收數程序，而由於啲交易由一開始就已經犯法，佢哋要人哋還錢時自然唔會介意高調使出嗱喳招，譬如用到喺目標屋企門口淋紅油、寫大字、塞鎖匙窿呢類恐嚇同毀壞手段。呢行喺流行文化當中嘅形象，大致嚟自佢哋。其實更令行外人反感嘅綁架及勒索等收數方式，都甚為常見，尤其是當債項揩到賭呢一瓣時；實行起嚟不惜跨境越國，偶然重會搞出人命㖭白合法嗰啲放數者，例如正規嘅銀行及財仔，遇到客人唔依時還錢，會首先自己用明顯合法而且成本低嘅技倆收數，例如寄信同打電話。佢哋會依靠盤用精密科學計出嚟嘅數，決定喺乜嘢時候縱容下人哋拖數（令利息滾大……），以及幾時用焉招及畀幾多壓力催促還錢（避免對方見冇辦法清還而自行破產，索性唔還……）；佢哋亦有精於談判嘅職員，會喺若干情況同部分債仔講數（尤其是當嗰筆數冇抵押或者抵押品價值過低……），務求公司得到最多利益，有時會讓步——例如向處於困境嘅大財團借多啲錢，博對方捱得過危機兼將新舊債項一齊清還；又例如降低對個人債仔嘅索價，務求同其他債主爭奪佢僅有嘅財富，蝕少啲算數；對於特別棘手嘅個案，重會用到成本頗高嘅方法，例如嘗試經法庭，強制轉移其資產到自己手上，或者外判啲任務畀收數公司灰收數公司嘅盈利方式，係接受放數人委託，追債仔還錢；成功就收走總數之中嘅一大忽作為報酬。佢哋專做啲遊走於法律之邊緣或灰色地帶嘅嘢，為唔識得該類專業技術嘅人解難，以及替唔想整污糟自己對手嘅合法企業代勞。佢哋拿捏尺度時好小心，務求令債仔感受到威脅，而又未至於令到自己俾皇氣拉——電話搞鬼、郵件滋擾及真人恐嚇等都好常用；盡量唔玩人身暴力或財物毀壞。雖然佢哋當中的確有部分會派人專做犯法嘢，但係一般都同時戴好頭盔，逃避罪責詞追數既可以解「追債」，亦可以指上司迫下屬開工時整夠某個生意額。有同樣意思嘅攞債較為老套，家陣往往興用作比喻，例如講因果報應。
《鐵血戰士：血獸進化》係一套2018年上畫嘅美國電影，2010年電影《鐵血戰士S》續集，「鐵血戰士系列」電影嘅第4套，由辛伯克執導，雅各川伯尼、博迪荷布爾、奧莉花曼主演。
家蚊（學名："Culex"），係雙翅目蚊科嘅一個屬。
金元植，係大韓民國嘅一個男藝人同歌手。
係日本足球員，司職後衞，效力過松本山雅，福島聯，盛岡仙鶴，沼津青藍，及Japan Soccer College。
吳換炎，香港親中派政治人物，香港福建社團聯會主席、全國政協委員，新二金達城實業有限公司董事長政治主張佢係香港親中派一員，支持所謂『愛國者治港』主張，話管治香港嘅人一定要忠於中國共產黨，又支持北京未經諮詢或香港人同意，強行訂立嘅《港版國安法》，佢又形容香港年青人被反對派洗腦選舉經歷喺2021年9月，佢成為香港特别行政區選舉委員會同鄉社團當然委員。之後佢喺李家超無提政綱嘅情況下，有份提名李家超參與2022年香港行政長官選舉。
林堡文、林堡話（Limburgs）係種印歐語系日耳曼語族西日耳曼語支嘅語言，荷蘭、比利時同德國邊界嘅林堡同萊茵蘭有唔少人用。
竹器，器一類，用竹整成，為竹工一類。漢時急就篇就有句，「竹器簦笠簟籧篨」，意謂以竹蔑編成器，如籮、籃、笠。然亦有話竹升、竹枝都計埋入去，如椅、檯咁。
許思敏（，，）係香港女演員。佢擅長做闊太、師奶、三姑六婆呢啲角色。佢因為喺無綫電視電視劇《愛·回家之開心速遞》飾演搞笑清潔工「群姐（Isabella）」而為人熟悉，2022年6月成爲無綫電視基本藝人合約藝員簡歷許思敏早年帶住兩個仔拍教育電視時因為有個演員甩底所以就搵咗佢去頂替個角色。之後佢就繼續拍教育電視同電視劇咁多年嚟，佢都係一直做特約演員，又喺無綫拍劇又喺亞視拍劇。佢做啲角色全部都祇得一兩句，直至到《愛·回家之開心速遞》先有發揮嘅機會。一開頭「群姐」呢個角色係冇喺roller寫演員名，就算成集個主要角色係群姐都冇得寫名。但後來群姐越來越受觀眾鍾意所以就開始寫名。佢亦憑呢個角色喺討論區度贏咗《開心速遞》女神選舉政治立場許思敏係香港親中派嘅支持者，曾經參與一項聯署支持北京未經諮詢或香港人同意強行訂立嘅《港版國安法》，又曾經協助親中派民建聯拍攝宣傳片。
莫沙文（мокшень кяль），係俄羅斯莫爾多瓦嘅語文，大約39萬人用緊。
計算係一種將「單一或者複數嘅輸入值」轉換做「單一或者複數嘅結果」嘅一種思考過程。
加州火車（粵讀：gaa¹ zau¹ fo² ce¹，簡稱：加鐵，英文：Caltrain）係美國加州嘅通勤列車，連接三藩市半島至矽谷。北至三藩市嘅第四街（4th Street）同埋傾街（King Street），南至Gilroy車飛搭加鐵嘅票價係根據乘客所乘搭嘅距離而有所不同。加鐵採用付費證明政策：乘客喺TVM（自動售票機）買飛後登車。途中，可能會被查票車站加鐵總共有卅二個站，廿九個常用站，一個（Stanford Stadium 站）淨係喺足球日用，兩個（Broadway 及 Atherton 站）淨係喺週末用管理加鐵由Peninsula Corridor Joint Powers Board（PCJPB）管理，呢個機構包含咗三個縣嘅部門。每個部門負責九個董事會。呢啲部門分別係三藩市縣、SamTrans同埋 Santa Clara Valley 運輸管理局。
半導體零件（Semiconductor device）係電子零件一類。半導體零件由半導體整成，傳電全靠固體，唔會用氣體傳電，亦唔似真空膽放熱電子傳電一啲集成電路可以有幾粒到幾百萬粒半導體零件。
.cm 係喀麥隆嘅國家同地區頂級域（ccTLD）。
鳳凰大道係中國廣東佛山嘅東西走向道路，喺南海區丹灶，西邊從百合路開始，一直向東去到生態路概要全長1.9km，闊13米，雙向2車道經過嘅道路條路順序從西到東排，加粗嘅字係主幹道：
亭湖區係中國江蘇鹽城一個市轄區，總面積954平方公里，人口91萬。
151係150同152之間嘅自然數。
《親密愛人》係香港歌手梅艷芳出嘅第十六張錄音室專輯、第三張國語錄音室專輯。喺1991年2月12號由華星唱片出品同由滾石唱片發行簡介呢張專輯係梅艷芳1991年年底退出樂壇前嘅最後一張個人專輯。
順騰國際（控股）有限公司（簡稱順騰國際控股，，），係香港一間藥妝公司。公司主要業務係喺香港同中國大陸經營中成藥、保健產品、中醫診所嘅品牌御藥堂佢哋旗下嘅產品起用咗唔少無綫電視嘅藝人做代言人，包括陳豪、米雪、肥媽、黃建東、何遠東同埋苗僑偉等，加上佢哋長期喺無綫電視落廣告，所以被部分黃色經濟圈支持者視為藍店公司歷史公司前身係陳恩德阿爸同妹妹喺2002年成立嘅御藥堂集團控股有限公司。直至2003年沙士事件，陳恩德加入公司，代理板藍根令公司規模擴大股份喺2013年10月11號喺港交所創業板上市，當時代碼係8185.HK，配售價為1.07港元，配售129,600,000股，集資1.4億港元。喺上市首日，收市報2.79港元，較招股價升咗1.6倍。直至2015年11月20號轉往主板上市2019年陳恩德將公司賣盤同辭去公司主席職務，之後公司名改埋做「順騰國際」，但「御藥堂」個牌子名無變部分產品部分比較有名嘅產品包括「御藥堂破壁靈芝孢子」、「御藥堂培植蟲草菌絲體Cs-4」、「溶腩酵素」等。另外，佢哋同萬寧合作關係密切，喺萬寧開設咗唔少專櫃爭議「御藥堂西藏頭期野生純冬蟲夏草」中成藥微生物超標喺2007年5月，「御藥堂西藏頭期野生純冬蟲夏草」中成藥被驗出微生物超標，衛生署之後下令生產商回收，又忠告市民唔好再服用。之後有傳媒向御藥堂查詢，但御藥堂無回應「前列爽」疑膠囊藏活蟲喺2012年5月，有市民投訴御藥堂旗下產品「前列爽」，指產品入面藏有昆蟲同傳出異味，其中一粒膠囊丸內更懷疑藏有類似蜘蛛或牛蜱嘅小昆蟲。御藥堂之後安排退錢同監控程序「溶腩酵素」功效被批評2016年，註冊營養師曾欣欣曾經喺接受《仁聞報》嘅時候，以及自己喺《經濟日報》嘅專欄入面點名批評「溶腩酵素」，指無酵素能夠「溶腩」，而且產品入面嘅「精華」對瘦身完全無作用。
莊羅爾斯（；，；）係美國哲學家同政治家，羅爾斯主義嘅發起人，出名作品包括研究公民抗命嘅《公民抗命證成》同埋講政治哲學嘅《正義論》。
信義線係臺北捷運淡水信義線其中一段，長7.9公里，7個站。
大甸子村係中國村名，可以係：
《View》係香港電視娛樂製作嘅時尚資訊節目，介紹最新潮流資訊，節目主持係陳嘉容。節目喺2016年4月9號到2017年10月7號逢禮拜六19:30-20:00喺ViuTV播，之後喺2018年5月5號到11月17號同一時段播，再喺2019年2月23號到3月30號逢禮拜六20:00-20:30播。2019年4月30號開始合併入《十五分鐘熱度 Plus》做佢其中一個環節，逢禮拜二、四節目時段內播出。
Harcourt係法國嘅一個市鎮，位置喺厄爾。
天元，圍棋盤中正中心。圍棋盤有路十九橫十九直。天元喺橫十直十以五行計法，一年有三百六十日。而棋盤中有三百六十一目，配以五行，就餘一目，就叫天元。而天元古稱太極，有如天嘅中心棋盤特別畫咗黑點。天元與八個方位嘅星，合稱九星，都用黑點標記。天元周圍嘅地方，叫中腹天元喺正中心之故，相比起近邊地方，開始好難圍到地。做唔好嘅話，就變相嘥咗步棋，故此好少用來開局。
改名習慣（naming convention）泛指幫啲嘢改名嗰陣嘅法則或者習慣。出名嘅例子有生物學上嘅學名噉，又或者編程嘅改名習慣。
黃靜（Kawaii，又叫黃潔恩、黃月童）係香港數碼電台節目主持。佢喺香港培道中學畢業，1992年到2005年曾經做香港電台節目主持，主持《晨光第一線》等節目。2005年離開香港電台後，佢曾經喺新資訊做節目主持，亦有擔任司儀工作，同埋幫Now TV、香港有線電視做節目主持而家係hEhA Music 老闆，代理海外藝人到香港發展，代理藝人歌手包括黃明志、何潤東、巫啓賢、東于哲、張智成等。佢亦投資飲食界，創立「情真餅家」品牌，主打健康不含豬油成份酥餅同月餅。
積舞曲（；）係早喺 16 至 17 世紀經已存在响蘇格蘭同英格蘭北部嘅一種民間舞曲：喺音樂特性上，愛爾蘭嘅積舞曲嘅典型拍號係 6/8 或者 9/8，英格蘭嘅積舞曲就會用到 12/8 ，會用到複合拍號，即係每吓拍子可以細分做若干個八分音符，例如《The old grey goose》就係一首好典型嘅積舞曲除咗樂曲之外，積舞曲仲同時係一種獨特嘅舞種：傳統上，啲人跟積舞曲跳舞嗰陣腳板會一路好快噉離地跟住又踏返落地，著住硬啲嘅鞋嚟跳嗰陣就會出現踢踢躂躂噉嘅聲（呢點好似踢躂舞）到咗 2020 年，積舞曲唔算係最出名嘅曲種舞種，冇好似例如華爾滋噉風靡全世界，但依然有一定嘅影響力：積舞曲盛行於愛爾蘭，喺英格蘭以至美國等地都仲有唔少愛好者；而且積舞曲甚至仲有影響第啲音樂舞蹈傳統，例如家陣全世界都有喺度搞嘅芭蕾舞噉，就有採用積舞曲嘅節奏音樂特性積舞曲好興一大柞八分音符，每三個八分音符做一組噉嘅樣，即係似下圖噉雙重積舞曲（double jig）係拍號 6/8，每段小節兩組音符，每組三個八分音符，啲人打起拍子上嚟好似雙拍子噉（每一組音符起始嗰點打一吓）。
葵涌邨，香港公共屋邨之一，喺新界葵涌，山上葵涌新區。邨喺大窩口道同上角街一帶，有十六座樓，重建後一九九七年入伙。
Larroque, Haute-Garonne係法國嘅一個市鎮，位置喺奧斯坦尼大區嘅上加龍。
阪田站可以係：
卡夫蘭（英文：Cleveland），又叫企崙、加寧，係美國俄亥俄州東北部Cuyahoga縣大城，喺伊利湖南岸，住咗40萬人。
ming1係拉丁字母同阿剌伯數字串字，指廣東話拼音廣東話拼音，數字代表聲調。
李奎炯，係大韓民國嘅一個男藝人同埋演員攷
何超蕸，香港建制派（商界親中派）政治人物，亦係一名生意人（何鴻燊二房三女）、東華三院2015年主席選舉經歷喺2021年9月，佢成為香港特别行政區選舉委員會基層社團委員。之後佢喺李家超無提政綱嘅情況下，有份提名李家超參與2022年香港行政長官選舉。
Alos係法國嘅一個市鎮，位置喺阿列日。
前980年代係指前989年去到前980年之間嗰十年嘅年代。
Labatut係法國嘅一個市鎮，位置喺阿列日。
《哈爾移動城堡》（，）係知步里工作室出嘅動畫作品，由宮崎駿執導同埋編劇，鈴木敏夫監製，2004年11月20號喺日本上畫。
火石洲（Basalt Island）係香港西貢區一島，屬甕缸群島最大島，而家無人住喺上面。
華萊士·卡羅瑟斯係一個美國化學家、發明家、工程師。
聯洲國際有限公司（，），主業當時係設計、裝嵌、製造同埋分銷鐘錶、珠寶首飾同埋皮具產品。公司喺開曼群島註冊，寫字樓總部喺長沙灣青山道香港工業中心1993年6月25號，公司以每股1緡港元發行2億4千萬股新股上市，重每５股送１份1996年紅利認股證2000年4月，公司英文名由 Egana Int'l (Holdings) Ltd. 改為 EganaGoldpfeil (Holdings) Ltd.，中文名維持唔變2002年7月25號，公司嘅美國預託證券喺納斯達克證券市場除牌2006年7月，公司建議私有化聯洲珠寶（0926.HK）。搞掂之後，聯洲珠寶成為公司嘅全資附屬公司聯洲國際嘅高層畀人拉咗，畀商業罪案調查科查佢數，金額約莫十幾億壞賬。2010年12月，公司畀香港聯合交易所列入除牌程序嘅第三階段，如果喺2011年6月底截止日期之前提交唔到可行嘅復牌建議，公司嘅上市地位會畀人撤銷由於聯洲喺截止日期前都係提交唔到可行嘅復牌方案，香港聯合交易所最後喺2011年12月宣佈撤銷佢嘅上市地位，2012年1月4號生效。
巴士司機，又叫巴士佬，香港嘅巴士公司叫巴士車長，係一門職業，即係開巴士嘅司機。職責係揸住部巴士，跟特定路線送乘客去目的地。巴士司機都係幫巴士公司打工揸唔同種類嘅巴士會有唔同稱呼：揸小巴嘅叫小巴司機；揸旅遊巴嘅叫旅遊巴司機。
神秘嘉賓可以指：
瀝源長者健康中心，香港長者健康中心之一，為老人而設，防治疾病，促進健康，喺沙田瀝源街，瀝源健康院入便，英文叫。行政上歸沙田區。開禮拜一到五，公眾假期唔開。歸衞生署管。
黃浩然（Raymond Wong，）係香港男藝人，早期憑電影《新紮師妹》嘅角色劍雄而開始出名，2007年加入無綫電視後，拍過唔少電視劇，2010年攞到無綫電視「飛躍進步男藝員」獎。2021年6月份離開無綫電視黃浩然喺2005年結婚。
正東唱片係香港一間執咗笠嘅唱片公司，成立時係寶麗金唱片嘅附屬公司，但當時運作獨立於香港寶麗金唱片，版權管理方面亦有自己嘅正東音樂版權有限公司歷史1996年，當時仲喺華納工作嘅黃柏高同鄭中基嘅老竇鄭東漢合作，喺寶麗金旗下成立咗正東唱片，佢形容相比起喺華納嗰陣，係『真正打天下』。喺正東嘅時期佢就捧紅咗陳慧琳、許志安、楊千嬅，製作人方面亦提攜咗雷頌德2002年，黃柏高宣佈離開正東，成立金牌娛樂，正東唱片由獨立運作變成環球唱片嘅一個牌子2008年，正東音樂版權有限公司解散2017年，正東唱片正式執笠，旗下歌手都轉去環球唱片旗下。
土珠島（，吐珠／土珠／土硃）係越南土珠群島最大島，有13.95平方公里咁大，最高點167米。
《滄海一聲笑》係首中文歌，1990年電影《笑傲江湖》嘅主題曲，由黃霑填詞作曲、顧嘉煇編曲；有粵語同國語版，分別對應香港同台灣上畫版相關創作1990年代後期，黃霑幫東海海鮮酒家創作廣告歌，就係用《滄海一聲笑》嘅曲再填過詞。
王老吉係種涼茶，喺清朝道光年間（1828年）由廣東省肇慶市鶴山市人——王澤邦整嘅一罐涼茶。入面包括咗仙草、雞蛋花、布渣葉、菊花、金銀花、夏枯草同甘草。
1980年代，又叫二十世紀八十年代，係指1980年去到1989年之間嗰十年。而呢個時期係工商業發達嘅年代。1980年代經濟保守主義興起，係社會同文化自由主義嘅時期。
網紋擬鮟鱇（學名：Lophiodes reticulatus）係鮟鱇科擬鮟鱇屬嘅其中一個種。
《甘地》（，英文：Gandhi）係一套喺1982年上畫嘅英國傳記電影，由李察艾登布祿執導，主角係賓京士利同坎娣絲伯根。
赤壁係中國古代一個地方，東漢末期赤壁之戰嘅戰場。而家係湖北省咸寧市嘅縣級市，叫赤壁市。
烏利爾（，，，；東正教譯作鄔里伊爾；天主敎譯優禮）係猶太教同基督宗教入面嘅一位（大天使），佢個名意思係「神之光」或「神之燄」。佢唔被羅馬天主教官方認可，原因係天主教會只承認《聖經》正典所提及嘅三位大天使：、加百列同埋；但儘管如此，對佢嘅崇敬喺菲律賓同拉丁美洲天主教會入面仍然頗為流行。聖公宗尊烏利爾為藝術同嘅主保天使；俄羅斯正教會視佢為科學及嘅主保。佢喺猶太教及基督教神祕主義文學、、次經入面亦係一位重要嘅天使長喺基督教經文，以及舊約聖經時代嘅偽經《埃塞俄比亞文》、《》同新約聖經時代嘅偽經《》入面，個名字有被提及。文中佢向先知以斯拉傳授玄學嘅內涵，同埋哲學問題嘅解答，協助以斯拉同上帝進行意味深長嘅對談。
源匯區係中國河南漯河一個市轄區，總面積201平方公里，人口31萬。
借屍還魂係三十六計入面嘅第14個計策，歸類入攻戰計，內容係要識得利用無乜作為嘅嘢加以控制佢。
尾崎惠 ，係日本嘅一個女藝人同埋配音員。
Amanda S.（全名：Amanda Strang，），係香港出道嘅法華混血女模特兒，亦曾經拍過電影。
珍珠雞可以係：
蜜仙妮，係法國布爾岡黃金丘嘅其中一個市鎮。
Gumery係法國嘅一個市鎮，位置喺奧布。
Utelle係法國嘅一個市鎮，位置喺濱海阿爾卑斯。
奧運即係奧林匹克運動會，亦可以係：